*Xalqaro Nordic universiteti*

*“Musiqa ta’lim” kafedrasi katta о‘qituvchisi*

***Rо‘zimurodov Ilyosjon Azamatovich***

**Yangi О‘zbekiston : Madaniyatga e’tibor – millatga e’tibor.**

***Annotatsiya:*** Ushbu maqolada Prezidentimiz SH.Mirziyoyev rahnamoligida sо‘ngi besh yil ichida yangi О‘zbekistonni barpo etilishidagi ijtimoiy. siyosiy jarayonlar, bunyodkorlik ishlari, О‘zbekistonnig xalqaro miqyosdagi nufuzining oshishi, о‘zbek milliy madaniyati va xalqaro madaniyatni rivojlantirish, yurtimizdagi turli millat xalqlari о‘rtasida о‘zaro baynalminal dо‘stona aloqalarni tobora rivojlantirish, bu sohada buyuk ajdod-larimizdan qolgan boy ilmiy, madaniy va ma’naviy merosimizni о‘qib-о‘rganib, ommaga keng targ‘ib qilish ishlarini amalga oshirish, ularni kо‘z qorchig‘idek asrab, kelgusi avlodlarga yetkazish borasida sо‘z yuritiladi.

**Annatation:** The article examines the social aspects of the construction of a new Uzbekistan over the past five years under the leadership of President Sh. Mirziyoyev, political processes, creativity, the growth of the international prestige of Uzbekistan, the development of the Uzbek national culture and international culture, the further development of international friendly relations between peoples of different nationalities in our country, the study of the rich scientific, cultural and spiritual heritage of our country. great ancestors talk about carrying out mass propaganda work, preserving them like the apple of an eye, and passing them on to future generations.

**Аннотация:** В статии собирателей социального аспекта строительства нового Узбекистана для проведения пяти лет под хандоводством Президента Ш. Мирзиёева, политические протоколы, творчество, истинное международное наследие Узбекистана, развитие узбекской натуральной культуры и интернациональной культуры, дальнейшее развитие межнационального единства между народов природы в нашу сторону, изучение богатого научного, культурного и духовного наследия нашей стороны

***Kalit sо‘zlar:***Harakatlar strategiyasi, Konstitusiya, Konsepsiya, Renessans, mentalitet, baynalminal, sivilizatsiY.

**Keywords:** Uzbekistan’s Development Strategy, Constitution, Concept, Renaissance, Mentality, Internationality, Civilization.

**Ключевые** слова: Стратегия Действия, Конституция, Концепция, Ренессанс, Менталитет, Интернационал, Цивилизация.

Yangi О‘zbekistonni yuksak madaniyat va ma’naviyatga ega bо‘lgan, erkin va baxtli insonlar yashaydigan mamlakatga aylantirish uchun barcha kuch va imkoniyatlarni safarbar etamiz. ( *SH.Mirziyoyev*)

Bugun О‘zbekiston tom ma’noda inson qadri ulug‘lanayotgan yurtga aylandi. Bu yо‘lda 2017-2021 yillarda О‘zbekiston Respublikasini rivojlantirishning beshta ustuvor yо‘nalishi bо‘yicha Harakatlar strategiyasi muhim dasturulamal bо‘ldi.

Darhaqiqat, amalga oshirilayotgan ulkan va tizimli ishlar davlatimiz va jamiyatimizni taraqqiyotning mutlaqo yangi bosqichiga olib chiqdi.Yangi О‘zbekistonning bu boradagi yutuqlari va qо‘lga kiritayotgan natijalari bugun xalqaro miqyosda ham tan olinib, yuksak e’tiroflarga sazovor bо‘lmoqda. Bugungi kunda О‘zbekiston Respublikasining mustaqilligini 166 davlat rasman tan oldi. Jahonning 133 mamlakatlari bilan rasman diplomatik aloqalar о‘rnatilgan. Toshkentda 44 mamlakat о‘z elchixona va vakolatxonalarini ochgan. 30dan ortiq mamlakatda О‘zbekistoning diplomatik vakolatxonalari ishlayapti. Respublikamizda 80 dan ortiq chet el vakolatxonalari va 20 dan ortiq hukumatlararo muassasalar faoliyat kо‘rsatayapti. О‘zbekistoning xalqaro miqyosdagi nufuzi tobora oshib bormoqda.

Besh yil ichida Yangi О‘zbekiston shakllandi. Buni albatta, shahar va qishloqlarimiz qiyofasi tubdan о‘zgarganida, ishlab chiqarish sohasi butunlay isloh qilinganida, ijtimoiy sohani rivojlantirishda eng zamonaviy texnologiyalar joriy qilinayotganida yaqqol kо‘ramiz. Biroq, yangi О‘zbekistonning mohiyati faqat shundangina iborat bо‘lib qolmasdan, uning tub mazmuni, ijtimoiy qadriyati, inson tafakkurining keskin о‘zgarganida baholanadi. Bugun butun xalqimiz buyuk kelajakka qat’iy ishonch bilan qarayotgan, yangidan-yangi g‘oyalar, ulkan maqsadlar bilan yashayotgan bir paytda bizni ruhlantiradigan, faoliyatimizga kuch-quvvat beradigan asosiy omil milliy g‘urur hissidir.

Milliy g‘ururning yuqori chо‘qqisi bu milliy iftixordir. Bu millatni birlashtiradigan, ezgu-maqsadlar va buyuk intilishlar atrofida jipslashtiradigan tuyg‘u. Milliy iftixor, bu-о‘tmishimiz, bugunimiz va istiqbolimizni birlashtirib turadigan, buyuk ajdodlarimizning umuminsoniy va umumdunyoviy xizmatlaridan faxrlanib, ularga munosib kelajakni bunyod etishga da’vat etadigan qudratli kuchdir.Hayot haqiqati va insoniyat tajribasi shuni kо‘rsata-diki, buyuk maqsadlar bilan yashaydigan xalqgina buyuk kelajagini yarata oladi. Buning uchun juda katta ma’rifat, ulkan ma’naviy qudrat kerak.

Insonni qadriyatga aylantiradigan g‘oyat qudratli kuch – aql! Insonni ma’naviy va ruhiy jihatdan ezguliklarga da’vat etadigan, oydin orzular, ezgu maqsadlar bilan yashashga chaqiradigan kuch esa his – tuyg‘udir! Insonni insonga aylantiradigan, uning qadriyat asoslarini belgilaydi-gan narsa-madaniyat. Madaniyat esa tarbiyaga suyanadi, ma’naviyatdan oziqlanadi, ma’rifatdan kuch-quvvat oladi.

Keyingi besh yillik hayotimiz tasavvurimizni keskin о‘zgartirib yubordi. Hayotga munosa-batlarimiz, intilishlarimiz ulkan maqsadlar va qat’iy ishonch bilan uyg‘unlashib bormoqda. Butunlay yangi tasavvurdagi ma’rifatli-madaniyatli yangi fuqarolar shakllanayapti. Buning natijasida esa sivilizatsiyalashgan istiqbolga aniq ishonch bilan qaraydigan, butunlay yangi tipdagi yangi О‘zbekiston vujudga keldi va real voqelikka aylandi. Besh yilda olib borilgan ichki va tashqi siyosat millatimiz va davlatimiz imkonlari naqadar ulug‘ligini amalda kо‘rsatib berdi. Mustaqilligimizning 30 yillik tо‘yiga о‘z sha’nimiz va tarixiy an’analarimizga munosib ravishda yangi О‘zbekiston – Uchinchi Uyg‘onish davri poydevorini yaratish shahdi bilan yetib keldik.

Saylovdan saylovgacha bо‘lgan davr ichida ma’naviy va ma’rifiy sohada salmoqli о‘zgarish-lar amalga oshirildi.Eng asosiysi, ma’naviy qadriyat – inson erkinligi, uning mustaqil fikri-ni bildirish huquqi amalda namoyon bо‘ldi. «Yangi О‘zbekiston – ma’rifatli jamiyat» konsepsiya-sini amalga oshirish rejalashtirildi. Tarixiy milliy qadriyatlarimiz tiklana boshladi, jahonga tanilgan ajdodlarimiz – Renessans ijodkorlari qarashlarini xalq о‘rtasida targ‘ib etish jarayoni boshlandi, ularning ilmiy-ma’rifiy merosi xalq ichiga kirib keldi. Jahondagi kо‘plab davlatlarda qolib ketgan ajdodlarimiz merosi va osoriatiqalar yurtimizga qaytarila boshlandi. Islom olami sharafi va e’tirofiga sazovor bо‘lgan ajdodlarimiz merosini о‘rganish maqsadida Samarqandda Imom Buxoriy, Surxondaryoda Imom Termiziy xalqaro ilmiy-tadqiqot markazlari, shuningdek, Toshkentda О‘zbekiston xalqaro islom akademiyasi , Imom Moturidiy xalqaro ilmiy-tadqiqot markazi bunyod etildi. Xorijlik sayyohlarning mamlakatimiz va xalqi-mizning о‘tmishi hamda bugungi kundagi hayotini kо‘rish istagi kundan kunga oshib bormoqda. О‘zbekiston Prezidentining 2021 yil 11- avgusdagi qaroriga muvofiq «Vatandoshlar» jamoat fondining tashkil etilishi chet ellarda istiqomat qilayotgan yuz minglab yurtdoshlarimiz qalbiga katta quvonch bag‘ishlash bilan birga, ertangi kunga bо‘lgan ishonch tuyg‘usini ham yuksaltirdi. Ayniqsa, xorijda о‘zbek tili, madaniyati va an’analarini saqlab qolish va rivojlantirishga qaratilgan faoliyatni qо‘llab-quvvatlash, xorijda О‘zbekistoning boy ilmiy, madaniy va ma’naviy merosini keng targ‘ib qilish va ommalashtirish, vatandoshlarga madaniy-ma’rifiy tadbirlarni tashkil etishda kо‘maklashish borasida vazifalarga alohida e’tibor qaratilgani barchani g‘oyat xursand qildi.

Prezident Shavkat Mirziyoyev shu yilning 6 noyabrida о‘z lavozimiga kirishishga bag‘ishlan-gan tanatanali marosimda sо‘zlagan nutqida demokratik islohotlar qat’iy davom ettirilishini ma’lum qilib, quyidagilarni qayd etdi: «Biz о‘tgan besh yil davomida g‘oyat qiyin va murakkab sinovlar davrida katta tajriba orttirdik. Qanchalik og‘ir bо‘lmasin, marrani baland olib yashash va ishlashga о‘rgandik, Tabiiyki, marrani katta olgan xalqning qadamlari ham, erishadigan natijalari ham salmoqli bо‘ladi».

Yaqinda butun xalqimiz bilan Bosh qomusimiz bо‘lgan О‘zbekiston Respublikasi Konstitu-siyasi qabul qilinganligining 29 yillik bayramini kо‘taringki ruhda nishonladik. Bosh qomusimiz Inson huquqlari umumjahon deklaratsiyasi va boshqa asosiy xalqaro hujjatlar talablariga tо‘la mos holda, inson va fuqarolarning shaxsiy huquq va erkinliklari, siyosiy, iqtisodiy va ijtimoiy huquqlarini kafolatlab berdi. Insonning ma’naviy kamol topishi va har tomonlama uyg‘un rivojlanishi uchun zarur shart-sharoitlar yaratdi. Fuqarolarimiz huquqiy ongi va madaniyatini yuksaltirish, ularning siyosiy faolligini oshirishda ham Konstitusiyaning о‘rni va ahamiyati beqiyos ekanini alohida ta’kidlash joiz.

Yer yuzida uch mingga yaqin millat mavjud. Millat (arabcha-xalq) – kishilarning yagona tilda sо‘zlashishi, yaxlit hududda istiqomat qilish, umumiy madaniyat va ruhiyatga ega bо‘lishi asosida tarixan tashkil topgan barqaror birlik.

Mamlakatimiz kо‘pmillatli mamlakat hisoblanib, bugungi kunda О‘zbekistonda 130dan ortiq millat va elat vakillari musaffo osmon ostida bir oila farzandlaridek tinch va osuda hayot kechirib kelmoqdalar. Konstitusiyamizning 18-moddasida «О‘zbekiston Respublikasida barcha fuqarolar bir xil huquq va erkinliklarga ega bо‘lib, jinsi, irqi, millati, tili, dini, ijtimoiy kelib chiqishi, e’tiqodi, shaxsi va ijtimoiy mavqeidan qat’i nazar qonun oldida tengdirlar» deyilgan.

Bugungi kunda О‘zbekistonda 35 milliondan ziyod aholi istiqomat qiladi. Shundan 28 million aholi о‘zbeklardan iborat bо‘lib, qolgan 7 milliondan ziyod aholini turli xil millat vakillari tashkil etadi. 2026 yilga borib mamlakatimiz aholisi 38 milliondan oshishi kutilmoqda. Mamlakatimizda barcha о‘zbeklar qatori boshqa millat vakillari ham erkin va farovon tarzda hayot kechirib kelmoqdalar. Ularning yashashlari, ishlashlari va bilim olishlari uchun barcha shart-sharoitlar yaratib berilgan. Davlat tili о‘zbek tili bо‘lishiga qaramasdan boshqa millatlarning joylashuvi va aholi talabiga qarab, shu manzillarda tub aholi uchun maxsus MTT, maktablar tashkil etilgan. Koreys xalqi uchun koreyscha, turkman xalqi uchun turkmancha, tojik xalqi uchun tojikcha, ozarbayjon xalqi uchun ozarbayjoncha, qozoq xalqi uchun qozoqcha va hokazo tillardagi о‘quv adabiyotlari, darsliklar va boshqa nashrlar joriy etilgan. Barcha viloyat va shahar markazlarida kо‘pmillatli xalqlarni birlashtiruvchi «Dо‘stlik» madaniyat markazlari tashkil etilgan. Bu markazlarda «О‘zbekiston – umumiy uyimiz» shiori ostida millatlarning urf-odatlari, milliy an’ana va udumlarini targ‘ib qiluvchi turli festival va madaniy-ma’rifiy tadbirlar о‘tkazilib bormoqdaki, bu kabi tadbirlar turli millat vakillarining о‘zaro birlashib, baynalminal dо‘stona aloqalarning yanada mustahkamlanib borishiga zamin yaratmoqda.

2021 yil 31-avgust kuni istiqlolimizning muborak 30 yillik tо‘yi arafasida uch ming yillik davlatchiligimiz tarixini о‘zida aks etgan «Yangi О‘zbekiston» bog‘i va Mustaqillik monumentining tantanali ochilishi butun О‘zbekiston xalqini nihoyatda tо‘lqinlantirib yubordi. Prezidentimiz ta’kidlaganidek, hech shubhasiz, ushbu majmua xalqimiz, avvalo, yosh avlodimiz uchun Vatanga muhabbat va sadoqat timsoliga, qutlug‘ ziyoratgoh, о‘ziga xos noyob madaniyat va ma’rifat, tarbiya markaziga aylanib qoladi.

О‘zbekistonda о‘tkazilib kelinayotgan madaniyat va san’at sohasidagi xalqaro festival va turli anjumanlar ham mamlakatimizning jahon miqyosidagi obrо‘-e’tiborini yanada oshishiga xizmat qilmoqda. Jumladan, 2018 yilda Qashqadaryoning Shahrisabz shahrida о‘tkazilgan 1-xalqaro maqom anjumani, 1997 yildan boshlab har ikki yilda hamisha navqiron va qadimiy Samarqand shahrida о‘tkazilib kelinayotgan «Sharq taronalari» xalqaro musiqa festivali, shu yilning avgust – sentabr oyida Prezidentimiz SH .Mirziyoyev tashabbusi bilan Osiyo, Afrika va Lotin Amerikasi mamlakatlari xalqaro Toshkent kinofestivalining qayta tiklanib, «Ipak yо‘li durdonasi» xalqaro kinofestivalining muvaffaqiyatli о‘tkazilishi yangi О‘zbekistonni butun dunyoga tanitishda muhim ahamiyat kasb etdi, millatlararo о‘zaro madaniy aloqalarning yanada mustahkamlanishiga asos bо‘ldi.

О‘tkaziladigan festival va anjumanlarda, bayram tantanalarida har bir millatning urf-odatlari va qadim an’analariga mos ravishda milliy liboslardagi chiqishlarini kо‘rib kо‘z quvonadi, qalb jо‘shib ketadi. Ajdodlarimizdan qolgan milliy meros batamom yо‘qolib ketmas-ligiga ishonch hosil qilamiz, millatimizning naqadar ulug‘ligi bilan faxrlanamiz.

Xulosa shuki, yangi О‘zbekistoning kelajagi bо‘lgan biz – yoshlar butun dunyo siviliza-siyasi rivojiga ulkan hissa qо‘shgan buyuk ajdodlarimiz izidan borib, ular qoldirgan durdona asarlarni о‘qib-о‘rganib, о‘zbek degan nomni ulug‘lash, milliy an’ana va qadriyatlarimizni kо‘z qorachig‘idek asrab, bizning mentalitetimizga yot bо‘lgan g‘oya va mafkuralardan yiroq bо‘lib. Prezidentimiz ta’kidlaganidek, kelajakda uchinchi Renessansni yaratish borasida, millat tarixida о‘chmas iz qoldirishga о‘zimizning ozgina bо‘lsa ham hissamizni qо‘shmog‘imiz kerak.

**Foydalanilgan adabiyotlar:**

1. SH.M.Mirziyoyevning saylovoldi dasturi «О‘zbekiston» 2021 y. 15-bet
2. «Yangi О‘zbekiston» gazetasi 176- son (01.09.2021 y) , 227-son (12.11.2021 y)
3. SH.Mirziyoyev «Qonun ustuvorligi va inson manfaatlarini ta’minlash – yurt taraqqiyoti va xalq farovonligining garovi» Toshkent -2016 y. 6-7 betlar.
4. Dunyo, siyosat, jamiyat (8-nashri) Guliston – 2017y. 77, 131, 168-betlar
5. О‘z R. Konstitusiyasi 12-bet.